

2025 M. LYBIŠKIŲ PADALINIO VEIKLOS ATASKAITA

BENDROJI DALIS

(Praėjusių metų padalinio veikla – apžvelgti bendruomenės pokytį, bendradarbiavimą, užsimezgusias partnerystes, savanorišką veiklą, kvalifikacijos kėlimą, naujai ir (ar) sėkmingai išbandytas veiklas filiale, iniciatyvas, įsitraukimą į rajono ar šalies mastu organizuojamus renginius), tęstinius, filialo tapatybę atspindinčius renginius
	[bookmark: _GoBack]2025 m. .Lybiškių padalinys vykdė renginius, veiklas, susijusias su bibliotekos 70 mečiu. Savo veiklą maksimaliai orientavo į lankytojus, jų poreikius, o ne į dokumentų fondus, ieškojo naujų partnerių ir rėmėjų, buvo ta vieta, kurioje bendruomenės nariai gali susitikti, tenkinti savo informacinius, kultūrinius, socialinius, mokymosi poreikius bei bendrauti tarpusavyje. Biblioteka buvo vietos bendruomenės ašis, ne yra likusi vienintelė kultūros įstaiga kaime. Pagrindinė bibliotekos misija - savo krašto istorijos sklaida, traukiant kraštiečius, gyvenančius Lietuvoje bei užsienyje, istorijų viešinimas tinklaraštyje „Mozello“, dalyvavimas respublikinėse iniciatyvose „Vasara su knyga“ ir „Atverk duris vasarai“. Teikė tradicines paslaugas: spaudinių išdavimą, nurašymą, vykdė spausdinimo paslaugas, užklausas, pagalba gyventojams, kurie nesinaudoja internetu, įtraukė  naujus skaitytojus, lankytojus, bendradarbiavo su asociacija „Lybiškiečio stotelė“, Varlaukio kaimo bendruomene, Jurbarko krašto muziejumi, Eržvilko gimnazija, Eržvilko senelių namais., Adakavo socialiniais globos namais.(Tauragės r,)



I. PADALINIŲ TINKLAS

1.1.  Administraciniai vienetai
(Padalinio darbo dienos, darbo laikas, adresas; vartotojams skirtos darbo vietos (iš jų – kiek kompiuterizuotų ir kiek ne) 
	Bibliotekos adresas: Stoties g. 12, Lybiškių k. Darbo dienos: pirmadienis – penktadienis nuo 10.00 iki 14.00. Renginiai vyko išskirtinai šeštadieniais, siekiant pritraukti daugiau lankytojų. Vartotojams skirta 1 kompiuterizuota darbo vieta.

1.2. Materialinė bazė
(Materialinės bazės pokytis padalinyje per metus (ar/kokie atlikti remonto darbai, atnaujinta kompiuterinė įranga, šildymo, vėdinimo ar apšvietimo sistemos, knygomatai, įdiegti įvairūs patobulinimai, gauti žaidimai, įranga ir panašiai)
	Materialinė bazė gera. Biblioteka tapo modernesnė, gyvesnė, šviesesnė, nes sudėti plastikiniai langai, uždėtos žaliuzės, naujas spausdintuvas, kompiuteris darbuotojui, viešai prieigai prijungtas naujas kompiuteris. Trūksta stalo žaidimų vaikams, kurie vasarą galėtų užsiimti kažkokia nauja veikla bibliotekoje.



II. NAUDOJIMASIS PADALINIO IŠTEKLIAIS IR PASLAUGOMIS

2.1. Darbas su suaugusiais skaitytojais
(Pasiskirstymas pagal socialines grupes; aptarnaujami mikrorajonai, TBA (formali ir neformali veikla); vartotojų skaičius, apsilankymų skaičius, išduotis, vykdomos kūrybinės veiklos, dirbtuvės, edukacijos ir kita informacija)
	Vartotojų grupės yra:  moksleiviai iki 18 m. -2, besimokantys kitose įstaigose -2, pensininkai, neįgalūs -37,  kiti- 41.  Aptarnaujami 4 kaimai: Lybiškiai, Varlaukis, Sniegoniškė, Petkaičiai, kurie nutolę nuo centro 1-5 km. Bibliotekininkė ir dar 6 asmenys atlieka knygnešio funkcijas, aptarnaudami neįgalius bei senyvo amžiaus skaitytojus namuose. Vartotojų skaičius 82, 2 iš jų nauji, tai 11 vartotojų daugiau negu 2024 m. Suaugusiųjų vartotojų apsilankymų skaičius bibliotekoje -709, renginiuose apsilankė 501 lankytojas. Suaugusiems daugiausiai išduota  iš viso leidinių – 1014, 936 į namus, vietoje- 78. Knygų išduota 460, žurnalų -469, laikraščių 85, grožinės literatūros 437, šakinės -23.  Daugiausiai vietoje skaitė laikraščius. Spaudinių išduota 80 daugiau, negu 2024 m. Palyginimui, vietoje 2024 m. tik 12 , o  2025 – 78, tai 66 spaudiniais daugiau. Respublikinėje iniciatyvoje „Skaitymo iššūkis -25“  dalyvavo 15 suaugusių skaitytojų, kai kurie iš jų perskaitė po 3 knygas net po kelis kartus. Užregistruota 40 virtualių vartotojų bibliotekos tinklaraštyje Mozello. Renginiai buvo susiję su bibliotekos padalinio 70 mečiu. Parašytas projektinis darbas Kultūros tarybai: “Skaitymo šviesa: Lybiškių bibliotekai – 70“, bet finansavimas negautas. Šį projektą parėmė Žemės ūkio ministerija, skirdama lėšas šventės pravedimui. Renginyje dalyvavo aktorė Virginija Kochanskytė ir saksofonistas Laimonas Urbikas, savivaldybės meras S. Mockevičius, Eržvilko seniūnas G. Kasputis, viešosios bibliotekos direktorė R. Stoškienė, pavaduotoja M. Nausėdaitė, bibliotekoje dirbę darbuotojai, svečiai, bendruomenės atstovai, kolegos iš kitų padalinių.  Bibliotekoje taip pat koncertavo kraštietės I. Andriuškienės dukros iš Marijampolės, Veliuonos KC akordeonistų ansamblis A/Damos, Kidulių dvaro folkloro ansamblis. Bibliotekoje buvo pristatyta tautinių juostų, parištukų kolekcija, parodytos audimo subtilybės kartu su tautodailininke iš Ariogalos M. Tautkiene. Biblioteka prisidėjo prie Eržvilko gimnazijos inicijuoto, tradicija tampantį tremtinių pavardžių skaitymo istorinės atminties centre Lybiškiuose.



2.2. Darbas su skaitytojais vaikais
(Vartotojų skaičius, apsilankymų skaičius, išduotis, vykdomos kūrybinės veiklos, edukacijos, netradicinės pamokos, stovyklos ir kita informacija)
	2025 m. bibliotekoje užregistruoti 27 vartotojai, iš jų 7 nauji, kai 2024 m. buvo tik 18. Ikimokyklinio amžiaus 1, 1-4 kl. 12, 5-6 kl. 14.  Išduoti 111 spaudinių, 108 į namus tik trys įvietoje.Vaikai joje lankosi atostogų metu arba knygų paimti atvyksta tėvai, nes vaikai iš mokyklų grįžta vėlai ir, biblioteka, dirbanti 4 val. negali prisiderinti prie autobusų grafiko. Be to, mokyklose taip pat yra bibliotekos, iš kur vaikai pasiima spaudinių. Didžiausias lankytojų srautas būna vasarą, kai iš miestų pas senelius arba giminaičius atvyksta vasarotojai vaikai. Vaikai visada noriai dalyvauja iššūkyje „Vasara su knyga , 2025 m. jame dalyvavo 9 vaikai, 2 iš jų įveikė jį po 9 kartus. Tai Rokas ir Gytė Gudavičiai, 7 -Jokūbas Jašinskas . Internetiniai žaidimai vaikų vasarą nedomina, tai tik 1 vaikas prisijungė prie viešos prieigos. Visi vaikai turi mobilius įrenginius tai sudominti juos reikia kitaip. Bibliotekininkė prisijungė prie respublikinės iniciatyvos „Atverk duris vasarai”, įtraukdama vaikus į įdomias edukacijas, kurių buvo 2. Tai muiliukų gaminimas su Vadžgirio bibliotekininke E. Žieviene, „Knyga antram gyvenimui“ su Eržvilko senelių namų gyventoja V. Truskauskaite. ir žaidimams lauke. 1 kartą vykome į žygį po įdomias Lybiškių krašto vietas. Įdomiausiai tai, kad į šį žygį atvyko net mama su dukra iš Klaipėdos. Ėjome į E. Butkienės Šarole galvijų ūkį, susipažinome su asociacijos „Lybiškięčio stotelė“ pirmininkės auginamais gyvūnais, bibliotekininkės mėtų darželiu, aplankėme gamyklą UAB „Lybiškiai“, kurioje gaminama produkcija iš gumos ir plastmasės, pritaikomos žemės ūkio technikai..



2.3. Vartotojų mokymas ir konsultavimas 
(Organizuoti informacinio raštingumo, medijų mokymai, vykdytos konsultacijos pateikiant organizuotų veiklų pavadinimus ir skaičius, apmokytų ar konsultuotų asmenų skaičiais. Aprašyti ko buvo mokomi (dirbti kompiuteriu, apmokėti sąskaitas, ieškoti informacijos internete, registruotis pas gydytojus ar įstaigas, deklaruoti duomenis įvairiose sistemose)
	Buvo mokama kaip deklaruoti duomenis įvairiuose sistemose, individualiai buvo konsultuojami žmonės, ieškantys informacijos internete. Pvz. kaip atskirti, jeigu užsisakai internetu prekes nepatekti ant sukčių (2 asm.)



2.4. Bibliografinis, informacinis vartotojų aptarnavimas	
(Praėjusiais metais gautų informacinių užklausų skaičius, jų įvykdymas. Kokiomis priemonėmis ieškota informacijos atsakant į užklausas (padalinio dokumentų fondu, bibliotekos duomenų bazėmis, internetu ir panašiai); viešosios interneto prieigos statistika (registruotų vartotojų skaičius, seansų skaičius, jų trukmė). Lankytojų apžvalga)
	Gauta 66   bibliografinės užklausos, daugiausiai grožinės ir istorinės krypties knygų paieškų. Unikalių interneto prieigos vartotojų skaičius 29, seansų -11. Seansų trukmė -2.06.29  Virtualūs vartotojai internetiniame tinklaraštyje Mozello buvo - 40



2.5. Bendradarbiavimas
(Bendradarbiavimo tinklas – trumpai aprašyti besitęsiančius arba naujai užsimezgusius bendradarbiavimo ryšius su įstaigomis, žmonėmis, verslininkais, rėmėjais. Trumpai aprašyti patirtą naudą ir rezultatus. Kartu vykdytas veiklas, renginius pateikti renginių ataskaitoje)
	Padalinys bendradarbiauja su Eržvilko gimnazija, Varlaukio bendruomene, LPKTS Jurbarko skyriumi, asociacija „Lybiškiečio stotelė“, Jurbarko krašto muziejumi, Kunigiškių biblioteka (Tauragės r.), Skaudvilės , Eržvilko kultūros namais., Eržvilko senelių namais, kolegėmis iš rajono bibliotekų. Bibliotekininkė vyksta į mėtų edukacijas, dalinasi patirtimi su kolegėmis iš kitų rajonų.


2.6. Kraštotyrinis darbas, parodos, žodiniai renginiai
(Praėjusių metų padalinio parengti kraštotyros darbai, metraščiai, kronikos, renginiai, dalyvavimas iniciatyvose, akcijose. Kiti organizuoti renginiai vaikams, suaugusiems, neįgaliesiems ir panašiai – visos veiklos pateikiant skaičius, išskiriant įsimintiniausius, įvardinant asmenybes. Įvardinti parengtų ir demonstruotų parodų, skaičius. Renginių, parodų kroniką pateikti renginių ataskaitoje)
	2025 m. parašyti 2 kraštotyriniai darbai, 1 „Lybiškių bibliotekos istorija 1955 -2025 m.“ Istorija įkelta į bibliotekos tinklaraštį, sukurtas QR kodas, kuris priklijuotas prie suolelio bibliotekininkams ir ją gali perskaityti visi norintys. 2 darbas „Karalių šeimos istorija“ pristatytas rajoninei kraštotyros konferencijai, skirtai Išeivijos metams, kuris buvo apdovanotas pinigine premija ir padėkos raštu.
2025 m. buvo 4 parodos: „ Mamos nosinaitė“, A. Ušinskės piešinių paroda, senų lankstytų knygų Eržvilko senelių namų gyventojos, buvusios lybiškietės V. Truskauskaitės „Knygos antram gyvenimui“ paroda, E. Gvildienės (Tamošiai) siuvinėtų moliūgų paroda. Tautinių juostų kūrėjos M. Tautkienės edukacija ir paroda,  Veliuonos KC ansamblio A/Damos koncertas, bibliotekos 70 mečio renginys, 4 renginiai „Atverk duris vasarai“, virtualus konkursas „Gražiausias rudens grybas“, padėkos vakaras skaitytojams „Prie gauromečio arbatos puodelio“.(Renginių aprašymai bus pridėti)



2.7. Projektinė veikla, neformalusis švietimas
(Aprašyti praėjusiais metais vykdyti projektai, jų finansavimo šaltiniai, sumos, pavadinimai ir trumpi vykdytų veiklų aprašymai, dalyvių skaičius. Jeigu padalinys vykdo neformaliojo švietimo programas – trumpi aprašymai, gupių skaičiai)
	2025 m. Kultūros tarybai buvo pateiktas projektas „Skaitymo šviesa: Lybiškių bibliotekai -70“ Finansavimas negautas. Tais pačiais metais projektą pateikėme Žemės ūkio ministerijai, iš kur finansavimas buvo gautas.  Prie bibliotekos, buvo pastatytas suoliukas bibliotekininkams atminti, kurio vertė 500 e. Autorius- tautodailininkas iš Skaudvilės J. Jankauskas. 05.17 d. vyko pagrindinis renginys, kuriame muzikinį ir poetinį pasirodymą „Poezijos ir džiazo ekspresas“ atliko Klaipėdos dramos teatro aktorė V. Kochanskytė ir saksofonistas L. Urbikas, šventės pradžioje koncertavo Vadžgirio KC vaikų folkloro ansamblis „Šebukai“, vadovė L. Lukošienė. Geriausi bibliotekos skaitytojai buvo apdovanoti prizais. Šventės pabaigoje visi vaišinosi užkandžiais, tortu, arbata ir kava.

	



2.8. Naujos paslaugos ir renginiai
(Naujos paslaugos ir renginiai – kiek sukūrėte, trumpai apibūdinkite kiekvieną, kiek jų suorganizavote, nurodykite pavadinimus ir trumpai aprašykite turinį)
	Pirmą kartą vyko vasarą 2 edukacijos vaikams ir suaugusiems Tai muiliukų gamyba, senų knygų prikėlimas antram gyvenimui – įvairų daiktų sukūrimas, 1 išvyka į žymias Lybiškių krašto vietas : aplankėme E. Butkienės Šarole galvijų ūkį Petkaičių k., pas bibliotekininkę L. Keterienę apžiūrėjo mėtų rūšis, aplankyta UAB „Lybiškiai“, kurioje gaminami gaminiai iš gumos ir plastmasės: žiedai, tarpinės, mandžetai įvairioms žemės ūkio mašinoms.



2.9. Padalinio įvaizdžio formavimas, viešieji ryšiai, internetas
(Padalinio socialinių tinklų, interneto skilčių lankymas, sekėjai – rodikliai išreikšti skaičiais, viešinimo strategija organizuojant renginius, vykdant projektines veiklas), duomenys, kiek pateikta viešinti medžiagos bibliotekos svetainėje www.jurbarko-rvb.lt
	Padalinys socialiniame tinkle  Facebook yra nuo 2016 m. kai psl. turėjo tik 147 sekėjus. Per eilę metų turinys, pateiktis ir nauda smarkai išaugo. Per metus puslapyje apsilankė  82 proc. moterų, 18 proc. vyrų. Daugiausia iš Lietuvos. Kas bebūtų keista, daugiausia sekėjų yra iš Skaudvilės, tik antroje vietoje iš Jurbarko, toliau Tauragė, Vilnius, Kaunas, Klaipėda. Užsienyje daugiausiai sekėjų yra Jungtinėje Karalystėje, Vokietijoje, Airijoje, Danijoje, Norvegijoje,  Italijoje, Suomijoje. 2024 m.  buvo 814 sekėjų, 2025 m.- 851. Per metus 37 nauji. Peržiūrų socialiniame tinkle „Facebook“ -  191605. Tai didžiulis rodiklis, parodantis , kad biblioteka yra matoma, stebima , o informacija įdomi ir naudinga. Pateikta viešinti viešosios bibliotekos svetainėje www.jurbarko-rvb.lt  tik vienas renginys, projektinis, bibliotekos 70- mečiui paminėti. Iš viso paskelbti 43 įrašai



III. PADALINIO DOKUMENTŲ FONDAS

3.1. Padalinio fondo statistika
(Gautų ir nurašytų dokumentų skaičius, literatūros pasiskirstymas, jeigu yra galimybė paskaičiavimai – vienam gyventojui, vienam skaitytojui tenkančių dokumentų skaičius, palyginimas su ankstesniais metais. Dovanotos knygos, jų gavimo būdai)
	2025 m. gautos 146 (132 pav.) knygos už 1143.70 Eur. 63 knygos gautos per bibliotekos organizuotą akciją „Knygų Kalėdos“. Nurašyta 390 (138 pav ) spaudinių už 42.79 Eur..Kiekvienais metais nurašytų knygų skaičius didesnis trigubai, negu gautų. Žurnalų, laikraščių kiekis pilnai atitinka skaitytojų poreikius, o gautų galėtų būti ir daugiau. Tikriausiai dėlto, kad knygų kaina yra labai didelė.


	
IV. PADALINIO DARBUOTOJAI

4.1. Padalinio darbuotojai (pildyti lentelę įrašant skaičius)
	
Eil.
Nr.
	 
 
 
 

	Darbuotojai
	Darbuotojų išsimokslinimas

	
	
	Etatų
skaičius
	Iš viso asm.
	aukštasis
	aukštesnysis
	kitas

	1.
	Bibliotekos darbuotojai (iš viso)
	0,5
	1
	0
	1
	0

	2.
	Profesionalūs bibliotekininkai (iš viso). Iš jų:
	0,0
	0
	0
	0
	0

	3.
	    - turintys bibliotekininkystės, informacijos mokslų išsilavinimą
	0,0
	0
	0
	0
	0

	4.
	    - įgiję profesijos įgūdžių dirbdami bibliotekoje
	0,5
	0
	0
	1
	0

	5.
	Techniniai darbuotojai, valytoja (-as)
	0,25
	0
	0
	1
	0





4.2. Kvalifikacijos kėlimas
(Praėjusiais metais dalyvauta mokymuose, stažuotėse, seminaruose, kvalifikacijos tobulinimo renginiuose: data; pavadinimas; valandų skaičius; mokymus vedusi organizacija)
	Dalyvauta 4 mokymuose, 05.09 d.. Smurto, priekabiavimo, mobingo prevencija , 09.04 Pasiruošimas mobilizacijai – 1 val., Pilietinis pasipriešinimas 09.04 d. – 1 val., 12.02 d. Smurto ir priekabiavimo prevencija antrą kartą – 2 val.



4.3. Papildoma informacija
(Prisijungimas prie bibliotekininkų draugijos, Nacionalinės bibliotekos iniciatyvų, skaitymo skatinimo veiklų, knygų klubų, neformalių grupių steigimas, dalyvavimas visuomeninėse veiklose, atstovavimas tarybose, organizacijose, bendruomenėse) 
	Dalyvauta 2 Nacionalinės bibliotekos iniciatyvose „Vasara su knyga“, „Atverk duris vasarai“, bendradarbiavome su Jurbarko krašto muziejumi, kur padėjome organizuoti Gedulo ir Vilties dieną istorinės atminties centre Lybiškiuose, prisidėjome prie asociacijos „Lybiškiečio stotelė“ organizuotos kraštiečių šventės “Užsuk, kraštieti, į stotelę.“, bendradarbiavome su Eržvilko senelių, Adakavo socialiniais globos namais.





	Vyresnioji bibliotekininkė
	                           Laimutė Keterienė

	Ataskaitą sudariusio asmens pareigos
	Vardas ir pavardė



			
